cyanic-selkie/wikianc huggingface dataset:
ანდრი კოცკა
ქმნიდა ლირიკულ ნატურმორტებს, მრავალფიგურიან ჟანრულ და მონუმენტურ-დეკორატიულ კომპოზიციებს კარპატების მთებში მცხოვრები უკრაინელების ცხოვრებიდან, განსაკუთრებულ ყურადღებას უთმობდა ქალთა და ბავშვთა თემატიკას. აგრძელებდა XIX საუკუნის ევროპული პოსტიმპრესიონიზმის კლასიკურ ტრადიციას, რომელიც „ორმაგი“ რეალობის შესახებ ნეოკანტიანიზმის იდეალისტური ლოზუნგების გავლებით ჩამოყალიბდა. კოცკას კონცეფციაში სამყაროს, ადამიანისა და კოსმოსის სიწმინდის პრიორიტეტულობა განვითარდა წარმართობის, როგორც პლატონიზმის ნაირსახეობის, პირველწყაროთა გავლენის ქვეშ. შემოქმედების ცენტრალური გმირები არიან კარპატების მთებში მცხოვრები უკრაინელები (ვერხოვინელები, верховинці), რომლებიც წარმოდგენილი არიან როგორც პირველყოფილი ადამიანების ნეოტიპი. იდეალისტური ქალი გმირის როლს უბრალო მშრომელი ქალი წარმოადგენს. კოცკას პოსტიმპრესიონისტული სინთეტიზმი აგებულია მსოფლიოს უნივერსალური მოდელის შესახებ მხატვრის არქაიკული წარმოდგენების ამბივალენტობაზე. ხელოვნების იდეალური ფორმის ძიებაში კოცკას შემოქმედება მივიდა ევროპული კულტურის კანონიკური სტანდარტებისა და უკრაინული ხალხური ხელოვნების ბუნებრივი ძალის სინთეზამდე. 1988 წელს უჟჰოროდში დაარსდა მისი მემორიალური სახლ-მუზეუმი. ცალკეული ტილოები ინახება უკრაინის, სლოვაკეთის, ჩეხეთის, იტალიის, უნგრეთის მუზეუმებში, აგრეთვე მოსკოვის ტრეტიაკოვის გალერეაში.
სქოლიო
კატეგორია:უკრაინელი მხატვრები
ჰაინრიხ რუდოლფ ჰერცი
ჰაინრიხ რუდოლფ ჰერცი (დ. 22 თებერვალი, 1857, ჰამბურგი — გ. 1 იანვარი, 1894, ბონი) — გერმანელი ფიზიკოსი, ელექტროდინამიკის ერთ-ერთი ფუძემდებელი.
სწავლობდა დრეზდენის უმაღლეს ტექნიკურ სკოლაში, მიუნხენისა და შემდეგ ბერლინის უნივერსიტეტებში. 1880-იდან იყო ჰ.ჰელმპოლცის ასისტენტი. 1883-1885 — კილის უნივერსიტეტის დოცენტი, 1885-1889 — კარლსრუეს უმაღლესი ტექნიკური სკოლის პროფესორი, 1889-იდან — ბონის უნივერსიტეტის პროფესორი, ძირითადი შრომები აქვს ელექტროდინ. საკითხებზე.
მაქსველის განტოლებებიდან გამომდინარე, ჰერცმა 1886-1889 წლებში ექსპერიმენტულად დაამტკიცა ელექტრომაგნიტური ტალღების არსებობა და გამოიკვლია მათი თვისებები (სარკიდან არეკვლა, გარდატეხა პრიზმებში და ა.შ.). ელექტრომაგნიტურ ტალღებს ჰერცი იღებდა თავის მიერ გამოგონებული ვიბრატორით. ჰერცმა ექსპერიმენტულად დაადასტურა მაქსველის თეორიის დასკვნა იმის შესახებ, რომ ელექტრომაგნიტური ტალღების გავრცელების სიჩქარე ჰაერში ტოლია სინათლის სიჩქარისა, დაადგინა ელექტრომაგნ. და სინათლის ტალღების თვისებათა იგივეობა, შეისწავლა აგრეთვე გამტარში ელექტრომაგნიტური ტალღების გავრცელება და აჩვენა მათი გავრცელების სიჩქარის გაზომვის წესი. განავითარა რა მაქსველის თეორია, ელექტროდინ. განტოლებებს მისცა სიმეტრიული ფორმა, რომელიც კარგად წარმოაჩენს სრულ ურთიერთკავშირს ელექტულსა და მაგნიტურ მოვლენებს შორის. იმ ჰიპოტეზიდან გამომდინარე, რომ ეთერს წარიტაცებს მოძრავი სხეულები, ააგო მოძრავი სხეულების ელექტროდინამიკა, მაგრამ მისი ელექტროდინამიკა ცდასთან წინააღმდეგობაში აღმოჩნდა და მოგვიანებით ადგილი დაუთმო ჰ.ლორენცის ელექტრონულ თეორიას.
1887-1889 წლებში ჰერცი პირველი დააკვირდა გარე ფოტოეფექტს და აღწერა იგი. დაამუშავა რეზონატორული კონტურის თეორია, შეისწავლა კათოდური სხივების თვისება და სხვ. წიგნში, რომელსაც "მექანიკის პრინციპები" (1894) ეწოდება, ერთიანი პრინციპიდან (რომელსაც ჰერცის პრინციპი ეწოდება) გამომდინარე, გამოიყვანა მექან. ზოგადი თეორემები (უმცირესი სიმრუდის პრინციპი). ჰერცის სახელი უწოდეს რხევათა სიხშირის ერთეულს.
ჰერცის შრომებმა განაპირობა უმავთულო ტელეგრაფიის, რადიოკავშირის, ტელევიზიის, რადიოლოკაციისა და სხვ. დარგების შექმნა.
სქოლიო
კატეგორია:გერმანელი ფიზიკოსები კატეგორია:დაბადებული 1857 კატეგორია:გარდაცვლილი 1894
დაანბანტაიანი
დაანბანტაიანი (ოფიციალურად დაანბანტაიანის მუნიციპალიტეტი; Munisipalidad sa Daanbantayan; Bayan ng Daanbantayan) ― პირველი კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 93 502 ადამიანს შეადგენს. მოიცავს 20 ბარანგაის.
სქოლიო
კატეგორია:სებუს პროვინციის მუნიციპალიტეტები
ქელამი
ქელამი (Kelami) — სოფელი აზერბაიჯანში, გორანბოის რაიონში.
რესურსები ინტერნეტში
კატეგორია:გორანბოის რაიონის სოფლები
Formica kupyanskayae
Formica kupyanskayae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ანგოლა 1980 წლის ზაფხულის ოლიმპიურ თამაშებზე
ანგოლამ ზაფხულის ოლიმპიურ თამაშებზე პირველად 1980 წელს, სსრკ-ის დედაქალაქ მოსკოვში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.
რესურსები ინტერნეტში
კატეგორია:ქვეყნები 1980 წლის ზაფხულის ოლიმპიურ თამაშებზე კატეგორია:ანგოლა ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
ალან ლი
ალან ლი (დ. 20 აგვისტო, 1974) — ინგლისელი მხატვარი-ილუსტრატორი, ფილმების მხატვარი. იგი სწავლობდა ილინგის სამხატვრო სკოლაში.
ალან ლი უფრო მეტად ცნობილია, როგორც ჯ. რ. რ. ტოლკინის წიგნების ილუსტრატორი და ფილმის ბეჭდების მბრძანებელი ერთ-ერთი დამდგმელი მხატვარი. იგი ასევე ავტორია არაერთი ილუსტრაციის მითოლოგიური ჟანრის ნაწარმოებებისათვის.
კატეგორია:დაბადებული 1974 კატეგორია:ბეჭდების მბრძანებელი (ფილმების სერია) კატეგორია:ინგლისელი მხატვრები კატეგორია:დაბადებული 20 აგვისტო
დავით იმნაიშვილი
ბიოგრაფია
1937 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. საქართველოს მეცნიერებათა აკადემიის ენათმეცნიერების ინსტიტუტის უფროსი მეცნიერ თანამშრომელი (1941), იკვლევდა ნახურ (ჩაჩნურ, ინგუშურ, ბაცბურ) და დიდოურ ენებს.
ლიტერატურა
კატეგორია:ქართველი ენათმეცნიერები კატეგორია:დაბადებული 18 მარტი კატეგორია:დაბადებული 1914 კატეგორია:გარდაცვლილი 21 აგვისტო კატეგორია:გარდაცვლილი 1978
აბსოლუტური მონარქია
thumb|230px|[[ლუი XIV ფრანგული აბსოლუტიზმის განსახიერებად მიიჩნევა]]
აბსოლუტური მონარქია, აბსოლუტიზმი (absolutus) — სახელმწიფო მმართველობის ფორმა, რომლის დროსაც საკანონმდებლო და აღმასრულებელი ხელისუფლების ერთადერთი მატარებელია სახელმწიფოს მეთაური — მონარქი. აბსოლუტური მონარქიის ყველაზე თვალსაჩინო ნიმუშია ფრანგი მონარქის ლუი XIV-ის (1643-1715) მმართველობა. ცენტრალიზებული და აბსოლუტური მონარქიული მმართველობის ფრანგული მოდელი მისაბაძ ნიმუშად იქცა ევროპის სახელმწიფოებისათვის. აბსოლუტიზმის სახელით ცნობილია XVII და XVIII საუკუნეებში ევროპაში შეუზღუდავ მონარქიულ სახელმწიფოებში მოქმედი პოლიტიკური რეჟიმი. აბსოლუტიზმი ასევე შეიძლება აღნიშნავდეს ევროპის ისტორიის ამ შუალედს.
აბსოლუტიზმი ფეოდალური სახელმწიფოს განვითარების ბოლო სტადიაა. წარმოიქმნა ფეოდალიზმის ქრობისა და კაპიტალისტური ურთიერთობების ჩასახვის პერიოდში, ე.ი. გვიან შუა საუკუნეებში. დასავლეთ ევროპის ქვეყნებში ყალიბდებოდა XV საუკუნიდან, აპოგეას მიაღწია ახალ დროში, XVII საუკუნეში. აბსოლუტიზმის ნიშნებია: 1) მთელი ხელისუფლების მონარქის ხელში მოქცევა, წოდებრივ-წარმომადგენლობითი დაწესებულებების საქმიანობის შეწყვეტა; 2) განშტოებული ბიუროკრატიული აპარატის არსებობა, რომლის საშუალებითაც მონარქი მართავს ქვეყანას; 3) მუდმივი არმიის ყოლა. მონარქი ეყრდნობა არა ვასალების მხარდაჭერას, არამედ მუდმივ არმიას; 4) სენიორების სასამართლო და ადმინისტრაციული ხელისუფლების დაკარგვა, მათ პოლიტიკას ახორციელებს სახელმწიფო.
აბსოლუტიზმში სახელმწიფო აღწევს ცენტრალიზაციის უმაღლეს დონეს, რადგანაც საკანონმდებლო, საგადასახადო და საგარეო პოლიტიკა ცენტრალური ხელისუფლების პრეროგატივაა. ზოგჯერ სამეფო ხელისუფლება იმორჩილებს ეკლესიასაც. აბსოლუტიზმის სოციალურ საფუძველს უპირველეს ყოვლისა წარმოადგენს თავადაზნაურობა, თუმცა აბსოლუტური მონარქია თავადაზნაურობასა და ბურჟუაზიას შორის კომპრომისის შედეგად წარმოიქმნა. ასე მაგალითად, ბურჟუაზიის ინტერესებისათვის მონარქია აწყობდა სავაჭრო ომებს, ატარებდა მერკანტილიზმისა და პროტექციონიზმის პოლიტიკას, იყენებდა საგარეო-ეკონომიკური იძულების მეთოდებს.
აბსოლუტური მონარქია ჩამოყალიბდა დასავლეთ ევროპის რიგ ქვეყნებში: საფრანგეთში, ინგლისში, ესპანეთში. ყველაზე დასრულებული ფორმა მიიღო საფრანგეთში, სადაც მისთვის დამახასიათებელ ყველა თავისებურებას ჰქონდა ადგილი. საფრანგეთში აბსოლუტიზმს საფუძველი ჩაეყარა ლუი XI-ის დროს და გაგრძელდა მისი მემკვიდრეების მეფობისას (შარლ VIII, ლუი XII, ფრანსუა I).
ლუი XIV-ის ცნობილი დევიზი — „სახელმწიფო მე ვარ!“, საფუძვლად დაედო მთელს მის 54-წლიან დამოუკიდებელ მმართველობას. სახელმწიფო და საზოგადოებრივი სისტემის ცენტრად მონარქის ძალაუფლების ქცევის სიმბოლიზაცია იყო ლუი XIV-ის „მეფე-მზედ“ გამოცხადება.
აყვავების პერიოდში აბსოლუტიზმმა (საფრანგეთსა და ინგლისში) პროგრესული როლი ითამაშა ეკონომიკის განვითარებაში, პოლიტიკური ცენტრალიზაციის დასრულებაში. ევროპის ქვეყნების უმრავლესობაში აბსოლუტიზმს ბოლო მოეღო ბურჟუაზიული რევოლუციების დროს.
სქოლიო
კატეგორია:სახელმწიფო მმართველობის ფორმები
სოსნოვი-ბორი
სოსნოვი-ბორი (Сосновый Бор; Сосновый Бор) — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 90 ადამიანი. რაიონულ ცენტრ ბელებეიდან დაშორებულია 24 კილომეტრით. უახლოესი რკინიგზის სადგურია აქსაკოვო, რომელიც დაშორებულია 34 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (63 %).
სქოლიო
კატეგორია:ბელებეის რაიონის სოფლები
ტელეარხი 25
ტელეარხი 25 — ქართული ტელეკომპანია. იგი 1993 წლის 15 ივნისს დაარსდა. მისი მაუწყებლობის არეალი მოიცავს ქალაქ ბათუმს, ქობულეთს, ხელვაჩაურს, ოზურგეთის მუნიციპალიტეტის ნაწილს და ზღვისპირა ზოლს სარფიდან ქალაქ ფოთამდე.
ისტორია
თავისი მაუწყებლობა ტელევიზიამ საყოფაცხოვრებო ტექნიკით დაიწყო. თუმცა, საქართველოს სატელევიზიო ქსელისა და არასამთავრობო ფონდების დახმარების შედეგად, 1995—1996 წლებში „ტელეარხი 25“ საქართველოში ერთ-ერთ საუკეთესო რეგიონალურ ტელეკომპანიად ჩამოყალიბდა. თუმცა, აჭარაში მოქმედი ასლან აბაშიძის ავტოკრატიული რეჟიმის გამო, ტელეკომპანიას არაერთხელ მოსვლია რეგიონულ მთავრობასთან უსიამოვნება. „აჭარის ხელისუფლების მრავალწლიანი მცდელობა, დამფუძნებლებისათვის წაერთვა ტელევიზიის მართვის სადავეები, მუდამ უშედეგოდ მთავრდებოდა.“ — წერია ტელეკომპანიის ოფიციალურ საიტზე.
მრავალწლიანი სასამართლო დავა მხოლოდ აჭარის ხავერდოვანმა რევოლუციამ დაასრულა, როცა ბათუმიდან თბილისში იძულებით გადასახლებულმა დამფუძნებლებმა 4 წლის წინ წართმეული ქონება უკან დაიბრუნეს.
თორმეტწლიანი არსებობის მანძილზე, ტელევიზიაში განხორციელდა არაერთი საინტერესო ტელე-პროექტი. მათ შორის: საინფორმაციო პროგრამა „ახალი ამბები“, ანალიტიკური თოქ-შოუ „მრავალწერტილი“, გადაცემა „ხელოვანთა გალერეა“, მრავალსერიანი დოკუმენტური ფილმი „საქართველოს ისტორიის ქრონიკები“, ტელესერიალი „ყავახანა“ და სხვა.
2006 წლის ზაფხულში „ტელეარხ 25“ ის ეთერში გადიოდა სტუდენტური გადაცემა "ობიექტივი", რომელზეც ბათუმის უმაღლესი სასწვლებლების ჟურნალისტიკის სპეციალობის სტუდენტები მუშაობდნენ. პროექტს "კანადის საერთაშორისო განვითარების ფონდი" აფინანსებდა.
საქართველოს იურიდიულ პირთა რეესტრის 2012 წლის თებერვლამდე „ტელეარხი-25“-ის წილების მფლობელები იყვნენ: მერაბი მერკვილაძე - 25%, გიორგი სურმანიძე - 50%, მალხაზი ვერძაძე - 25%.
2012 წლის თებერვალში „ტელეარხ 25“-ის 50%-იანი წილი ბიზნესმენ ჯემალ ვერძაძემ შეისყიდა. ამავე წლის 24 თებერვლის მონაცემებით ტელე-კომპანიის 50%-იანი წილის მფლობელად მითითებულია ლევან ქარდავა და 50%-იანი წილის მფლობელად - ჯემალ ვერძაძე;
სამომავლო გეგმები
იგეგმება ახალი სატელევიზიო სერიალის დაწყება, ყოველკვირეული ანალიტიკური პროგრამის მომზადება, აგრეთვე სამაუწყებლო არეალის გაზრდა და აჭარის რეგიონის სრულად დაფარვა.
რესურსები ინტერნეტში
კატეგორია:საქართველოს ტელეკომპანიები კატეგორია:აჭარის ტელეკომპანიები კატეგორია:სატელევიზიო არხები კატეგორია:რეგიონული მედია
შარლ V ბრძენი
შარლ V ბრძენი (Charles V le Sage; დ. 21 იანვარი, 1338, ვენსენი, საფრანგეთი — გ. 16 სექტემბერი, 1380, ნოჟან-სიურ-მარნი, საფრანგეთი) — საფრანგეთის მეფე 1364–1380 წლებში. ვალუას დინასტიის წარმომადგენელი. 1356–1360 და 1364 წლის დამლევს - საფრანგეთის რეგენტი (მამის — ჟან II კეთილის ინგლისელებთან ტყვედ ყოფნის პერიოდში). ეძებდა სახსრებს ომის გასაჩაღებლად და მამის ტყვეობიდან დასახსნელად, გააუფასურა მონეტა. პარიზის აჯანყების (1357–1358 ) დაწყების შემდეგ გაიქცა პარიზიდან და დედაქალაქს შიმშილის ბლოკადა მოუწყო. ჟაკერიის ჩახშობისა და პარიზის დიდკაცობის ღალატის წყალობით 1358 წლის ზაფხულში აიღო პარიზი. 1369 წელს განაახლა საომარი მოქმედება ინგლისელთა წინააღმდეგ და 70-იანი წლების ბოლოსათვის თითქმის მთლიანად განდევნა ისინი საფრანგეთიდან.
ლიტერატურა
კატეგორია:საფრანგეთის მეფეები კატეგორია:დაბადებული 21 იანვარი კატეგორია:დაბადებული 1338 კატეგორია:გარდაცვლილი 16 სექტემბერი კატეგორია:გარდაცვლილი 1380 კატეგორია:XIV საუკუნის ევროპის მონარქები კატეგორია:სენ-დენის ბაზილიკაში დაკრძალულები
ელენა პაპარიზუ
ელენა პაპარიზუ (Έλενα Παπαρίζου; Helena Paparizou; დ. 31 იანვარი, 1982, ბუროსი, შვედეთი) — ბერძენი მომღერალი. წარადგენდა საბერძნეთს ევროვიზია 2001 წელს ჯგუფ „Antique“, და მე-3 ადგილი დაიკავა. 2005 წელს გავიდა კიევში ევროვიზიაზე და სოლო სიმღერით პირველი ადგილი დაიკავა.
რესურსები ინტერნეტში
კატეგორია:ბერძენი მომღერლები კატეგორია:ევროვიზიის გამარჯვებულები კატეგორია:ევროვიზიის კონკურსანტები კატეგორია:დაბადებული 1982 კატეგორია:დაბადებული 31 იანვარი
ლეა (მდინარე)
ლეა (Lea River) — მდინარე ავსტრალიაში. მდებარეობს ტასმანიის შტატში ამავე სახელწოდების კუნძულზე. მისი სიგრძე შეადგენს 16.3 კილომეტრს.
რესურსები ინტერნეტში
კატეგორია:ტასმანიის მდინარეები
მსხალი
მსხალი (Pyrus) — ხეხილოვანი მცენარის გვარი ვარდისებრთა ოჯახისა. ცნობილია 60-მდე სახეობა, აქედან საქართველოში გავრცელებულია 11. მინი|left|250px მსხლის მნიშვნელოვანი სახეობებია (საიდანაც შეიქმნა კულტურული ჯიშები): Pyrus communis — ველურად იზრდება ევროპაში, დასავავლეთ და შუა აზიაში; Pyrus nivalis — ევროპასა და დასავლეთ აზიაში; Pyrus boissieriana — შუა აზიასა და ირანში; კორჟინსკის მსხალი (Pyrus korshinskyi) — შუა აზიაში; Pyrus serotina — აღმოსავლეთ აზიაში; უსურიული მსხალი (Pyrus ussuriensis) — შორეულ აღმოსავლეთში, ჩრდილო–აღმოსავლეთ ჩინეთსა და კორეის ნახევარ კუნძულზე არის მსხლის დეკორატიული სახეობაც. მისი კულტურული ჯიშები განირჩევიან სიცოცხლის დიდი ხანგრძლივობით (200 წლამდე).
ხის სიმაღლე 15–20 მეტრს აღწევს, ვარჯი — პირამიდულია, ფესვი — მთავარღეძიანი და ნაკლებდატოტვილი, ფოთოლი — კვერცხისებრი, მუქი მწვანე, პრიალა და დაკბილული, ყვავილი თეთრი, იშვიათად ვარდისფერი ან წითელი, ნაყოფი — სხვადასხვა ფორმის, ძალიან წვრილი (25 გ) ან მსხვილი (300 გ და მეტი), ყვითელი ან მწვანე, არის ლოყაწითელიც. მცენარე სინათლის მოყვარულია, ნაკლებად გვალვაგამძლე. ყინვაგამძლეობით ჩამორჩება ვაშლსა და ალუბალს. იზრდება ყოველნაირ ნიადაგზე (გარდა ქვიშიანი, ბიცობი და დამლაშებული ნიადაგისა), უფრო შავ მიწას და წაბლა ნიადაგს ირჩევს. ჯიშების უმეტესობა მოითხოვს ჯვარედინ დამტვერვას. სწრაფმზარდ საძირეზე ნამყენი მსხალი მსხმოიარობას იწყებს 5-6 წლიდან და მეწლეობა ნაკლებად ახასიათებს. ნაყოფს იყენებენ ნედლად, გამხმარს, ამზადებენ წვენს, ღვინოს, კომპოტს, ჩირს, ცუკატს და სხვ. კულტურული მსხლის საძირეა პანტა, ბერყენა, კომში. მსხლის ზოგიერთი სახეობის მერქანს იყენებენ სადურგლო და სახარატო საქმეში, ამზადებენ მუსიკალურ ინსტრუმენტებს.
მსხალი უძველესი კულტურაა. ცნობილია 5000–მდე ჯიში, საქართველოში — 150-მდე. მოსავლიანობა საშუალოდ 1 ჰა-ზე 5 ტონას შეადგენს. განარჩევენ მსხლის ზაფხულის, შემოდგომისა და ზამთრის ჯიშებს. საქართველო მსხლის წარმოშობის ერთ-ერთ კერად ითვლება. აქ გავრცელებულ ადგილობრივ ჯიშებს ყოფენ გულაბად, პანტად, კალოს მსხლად და ხეჭეჭურად. საქართველოში მსხლის ნარგაობას უკავია 4200 ჰა. მრავლდება მყნობით, თესლით (სელექციაში ახალი ჯიშების გამოსაყვანად).
მსხლის მავნებლებია მსხლის ტკიპა, მსხლის ნაყოფჭამია, მსხლის ფსილა, მსხლის ბაღლინჯო, მსხლის ხერხია, კოკრიჭამია, ცხვირგრძელა და სხვა; დაავადებები: მსხლის ჟანგა, ქეცი, ნაცარი, სიდამპლე და სხვა.
ლიტერატურა
კატეგორია:ვარდისებრნი კატეგორია:ხილი
კატლეტი
კატლეტი (côtelette), გატარებული ხორცის ბრტყელი მოგრძო კვერი, სათანადოდ შეზავებული და შემწვარი. მას ხშირად მიირთმევენ პურთან ერთად. კატლეტი მომზადების წესით და სანელებლებით ჩამოჰგავს ქაბაბს.
სახელმწიფო
მინი|[[ტომას ჰობზის ლევიათანის ფრონტისპირი]] სახელმწიფო — საზოგადოებრივ-პოლიტიკური ორგანიზაციის ფორმა, რომელიც განსაკუთრებული აპარატისა და საჯარო ხელისუფლების მეშვეობით ახორციელებს თავის სუვერენულ უფლებამოსილებას, უზრუნველყოფს ქვეყნის ერთიანობას და მთლიანობას, ამყარებს საზოგადოებრივ წესრიგს, სამართალს ანიჭებს საყოველთაო სავალდებულო მნიშვნელობას, რომელიც არის მოქალაქეთა უფლებებისა და თავისუფლებების, კანონიერებისა და მართლწესრიგის გარანტი.
Formica laeviceps
Formica laeviceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
დარლინგტონი (უისკონსინი)
დარლინგტონი (Darlington) — ქალაქი აშშ-ში, უისკონსინის შტატში. შედის ლაფაიეტის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 2 451 ადამიანს შეადგენდა, სიმჭიდროვე 706.2 კაცი/კმ². ფართობი 3,47 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 3,47 კმ²-ს შეადგენდა. აქედან ფართობის 3,47 კმ² ხმელეთს უჭირავს.
სქოლიო
კატეგორია:ლაფაიეტის ოლქის ქალაქები
აგუადა-დე-პასახეროსი
აგუადა-დე-პასახეროსი (Aguada de Pasajeros) — ქალაქი და მუნიციპალიტეტი კუბაში, სიენფუეგოსის პროვინციაში. მუნიციპალიტეტი დაყოფილია ბარიოებად (barrio — გარეუბანი).
დემოგრაფია
2004 წელს, მუნიციპალიტეტის მოსახლეობა 31 687 ადამიანს შეადგენდა. 680 კმ² ფართობზე მოსახლეობის სიმჭიდროვე იყო 46,6 ადამიანი კმ²-ზე.
სქოლიო
კატეგორია:კუბის ქალაქები
კათოლიკური ლიგა
ტერმინი კათოლიკური ლიგა შეიძლება აღნიშნავდეს:
Lliga Santa Liga Santa Santa Liga Света лига
კონსტიტუციური მონარქია
კონსტიტუციური მონარქია — მონარქია, რომელშიც მონარქის ძალაუფლება შეზღუდულია კონსტიტუციით.
კონსტიტუციურ მონარქიაში მონარქი მარტო არ არის გადაწყვეტილებების მიღებაში. აბსოლუტურ მონარქიაში კი მონარქი ერთპიროვნულად მართავს თავის სახელმწიფოს.
კონსტიტუციური მონარქიებია: ლიხტენშტაინი, მონაკო, მაროკო, იორდანია, ქუვეითი, ბაჰრეინი და ბჰუტანი, სადაც კონსტიტუცია სუვერენს ანიჭებს მნიშვნელოვან დისკრეციულ უფლებამოსილებას. კონსტიტუციური მონარქიაა ასევე ავსტრალიაში, გაერთიანებულ სამეფოში, კანადაში, ნიდერლანდებში, ესპანეთში, ბელგიაში, ნორვეგიაში, შვედეთში, მალაიზიაში, ტაილანდში, კამბოჯასა და იაპონიაში, თუმცა ამ ქვეყნებში მონარქებს მნიშვნელოვნად ნაკლები პირადი დისკრეცია აქვთ მათი უფლებამოსილების განხორციელებისას.
თანამედროვე მონარქიების დიდი ნაწილი კონსტიტუციურია. ევროპის მონარქიულ სახელმწიფოებში მონარქების პოლიტიკური ძალაუფლება სიმბოლური ხასიათისაა.
სქოლიო
კატეგორია:მონარქია კატეგორია:სახელმწიფო მმართველობის ფორმები
ბეკონი
მინი|ბეკონი ტაფაში ბეკონი - საგანგებოდ გამოყვანილი, დამარილებული ან შებოლილი ღორის ხორცი. მისი დამზადება შეიძლება ღორის თითქმის ყველა ნაწილისგან, მაგრამ ძირითადად გამოიყენება ღორის მუცელი ან შედარებით ნაკლებად ცხიმიანი ნაჭრები. მისი ჭამა შეიძლება როგორც მარტო(განსაკუთრებით საუზმეზე), ისე სხვა საკვების თანხლებით. სიტყვა მოდის ძველი გერმანული სიტყვიდან ბახო - "bacho", რომელიც ნიშნავს "საჯდომს" ან "ლორის ხორცს"
სხვა ცხოველების ხორცითაც შეიძლება ბეკონის დამზადება სათანადო ხორცის ნაჭრის არჩევის შემთხვევაში, მაგალითად საქონლის, ცხვრის, ქათმის, თხის ან ინდაურის ხორცით. მსგავს ბეკონის ნაჭრებს აქვთ შესაბამისი სახელები, მაგალითად, "ქათმის ბეკონი". მსგავსი ბეკონი უფრო გავრცელებულია ისლამურ და ებრაულ კულტურაში, რადგან მათ რელიგია უზღუდავთ ღორის ხორცის ჭამას. არსებობს ვეგეტარიანული ბეკონიც.
მომზადება
მარცხნივ|მინი|მოუმზადებელი ხორცის ნაჭერი ბეკონის მომზადება იწყება ხორცის მარილწყალში მოთავსებით ან ჩვეულებრივი მშრალი მარილის გამოყენებით. მარილწყალს აქვს დამატებითი ინგრედიენტებიც, მაგალითად, ნატრიუმის ნიტრიტი, რომელიც აჩქარებს პროცესს და შესაბამის ფერს აძლევს ხორცს. შემდგომში, ბეკონი ცივ, მშრალ ჰარზე შრება კვირების ან თვეების განმავლობაში, ან იხარშება/შეიბოლება. გამშრალ ბეკონს ჭამამდე ძირითადად წვავენ. ბაქტერიების და სხვადასხვა გადამტანი დაავადებების თავიდან ასარიდებლად, ბეკონს სპეციალურ დამუშავებას უტარებენ. მინი|ზურგის ბეკონი
ნაჭრები
მინი|ყბის ხორცის ბეკონი ზოლებიანი (გვერდების) ბეკონი - დამზადებულია ღორის მუცლის ხორცისაგან. აქვს ერთმანეთის პარალელული კუნთების და ცხიმის მასა, არის ყველაზე გავრცელებული სახის ბეკონი აშშ-ში.
ზურგის ბეკონი - დამზადებულია ღორის ზურგის შუაშ არსებული ხორცისგან. უფრო თხელი ნაჭერია და შეიცავს ნაკლებ ცხიმს. გავრცელებულია ბრიტანეთში და ირლანდიაში.
ყელის ბეკონი - დამზადებულია ღორის თავის ქვემოთ არსებული ხორცისგან. მჭლე ბეკონი - დამზადებულია ღორის მხრების მჭლე ხორცისგან.
ყბის ხორცის ბეკონი - დამზადებულია ღორის ლოყების ხორცისაგან. მზადდება ძირითადად იტალიაში.
გავრცელება
ამერიკის შეერთებული შტატებში და კანადაში უფრო და უფრო იზრდება ბეკონის მოხმარების სტატისტიკა. გაყიდვებმა ა.შ.შ-ში 9.5%-ით მოიმატა, რაც იმას ნიშნავს, რომ 5 ბილიონ .შ.შ დოლარს მიაღწია. ამერიკელების 65% ბეკონს თავიანთ ეროვნულ საჭმელად მიიჩნევს.
კერძები
ბეკონს ძირითადად საუზმეზე მიირთმევენ კვერცხთან, პურთან, სალათის ფურცელთნ და/ან პომიდორთან ერთად, ამასთანავე ის შედის უამრავი ამერიკული სენდვიჩის ინგრედიენტებში. ასევე გვხვდება სალათებში. ბოლო დროს გავრცელდა შოკოლადით დაფარული ბეკონი და ბეკონის ჯემი. მას დებენ პიცაზე, ჰოთდოგზე, წვნიანებში და ა.შ.
კვებითი ღირებულება
ბეკონის ერთი 10-გრამიანი ნაჭერი შეიცავს 4.5 გრამ ცხიმს, 3.0 გრამ ცილებს, 205 მილიგრამ ნატრიუმს.
სხვადასხვა კვლევების მიხედვით, ბეკონის და სხვა გადამუშავებული ხორცის მიღება ადრეულ სიკვდილიანობას აჩქარებს, ამასთანავე, შეიძლება გამოიწვიოს სიმსივნე, გულ-სისხლძარღვთა დაავადებები და მეორე ტიპის დიაბეტი.
სქოლიო
კატეგორია:ამერიკული სამზარეულო კატეგორია:ბრიტანული სამზარეულო კატეგორია:კანადური სამზარეულო კატეგორია:შებოლილი ხორცი
ანგოლა 1988 წლის ზაფხულის ოლიმპიურ თამაშებზე
ანგოლამ ზაფხულის ოლიმპიურ თამაშებზე მეორედ 1988 წელს, სამხრეთ კორეის დედაქალაქ სეულში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.
დალაგეტე
დალაგეტე (ოფიციალურად დალაგეტეს მუნიციპალიტეტი; Munisipalidad sa Dalaguete; Bayan ng Dalaguete) ― პირველი კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 74 596 ადამიანს შეადგენს. მოიცავს 33 ბარანგაის.
სქოლიო
კატეგორია:სებუს პროვინციის მუნიციპალიტეტები
ალ-ბაჰა
ალ-ბაჰა — ქალაქი დასავლეთ საუდის არაბეთში, ჰიჯაზის რაიონში. ეს არის ალ-ბაჰას რეგიონის დედაქალაქი და სამეფოს ერთ-ერთი მთავარი ტურისტული ადგილი. მას აქვს სასიამოვნო კლიმატი და გარშემორტყმულია ორმოცზე მეტი ტყით. ალ ბაჰა არის გუბერნატორის, ადგილობრივი საბჭოებისა და სამთავრობო დეპარტამენტების ფილიალების შტაბი. ქალაქ ალ-ბაჰაში ბევრია საგანმანათლებლო, ტურისტული დაწესებულებები. იგი ითვლება საუდის არაბეთში ღამდის და ზაჰრანის ტომების დედაქალაქად და მისი მოსახლეობის უმეტესობა ადგილობრივი ტომებიდანაა. „კურორტების მარგალიტი“ ასე უწოდეს ალ-ბაჰას ქალაქის მცოდნეებმა. მექას შარიფმა კი „ჰიჯაზის ბაღი“ უწოდა.
გეოგრაფია და მდებარეობა
ქალაქი ალ-ბაჰა სამეფოს პროვინციებიდან ყველაზე პატარაა. მას ჩრდილოეთი აკრავს ქალაქი ტაიფი, ბეშა აღმოსავლეთით და ალ-კუნფუდა დასავლეთით წითელი ზღვის სანაპიროზე. ეს ტურისტული ქალაქი განლაგებულია ბუნებრივი ხის საფარით და სასოფლო-სამეურნეო პლატოებით გამორჩეულ მხარეში. იგი შედგება ექვსი ქალაქისგან.
ალ-ბაჰა არის ღამიდის და ზაჰრანის ტომების სამშობლო და გეოგრაფიულად იყოფა სამ განსხვავებულ ნაწილად: სარა, რომელიც შეიცავს მაღალ ჰიჯაზის მთებს, რომლებიც ხასიათდება ზომიერი ამინდით და მდიდარი მცენარეული საფარით. სანაპირო ზონა ჰიჯაზის დასავლეთით, ხასიათდება ძალიან ცხელი და ნოტიო ამინდით და ძალიან მცირე ნალექით, ხოლო აღმოსავლეთის ბორცვები ხასიათდება გრილი ზამთრით, ცხელი ზაფხულით მწირი მცენარეული საფარით. პროვინციას ჰყავს 13 დასახლებული ტომი (მუშაობენ ვაჭრობასა და სოფლის მეურნეობაში) და 5 მომთაბარე ტომი.
კლიმატი
ბაჰას აქვს რბილი ამინდი, კლიმატზე დიდ გავლენას ახდენს მისი განსხვავებული გეოგრაფიული მახასიათებლები. ბაჰას კლიმატი ზაფხულში ზომიერია, ხოლო ზამთარში ცივი. ტერიტორია იზიდავს ტურისტებს, რომლებიც ეძებენ ზომიერ კლიმატს და თვალწარმტაც ხედებს.
ისტორია
პირველი მსოფლიო ომის შემდგომ, სოფელი ელ-ზაფირი იყო ადმინისტრაციული ცენტრი. ღამიდის და ზაჰრანის ტომები ალ ბაჰას მკვიდრი ხალხია. რეგიონის ტომები თავიანთ სათავეს იღებენ ძველ არაბულ შებას სამეფოში, რომლის მმართველობა ვრცელდებოდა იმ ტერიტორიებზე, რომლებიც ამჟამად ცნობილია სირიისა და ლიბანის სახელით. ისტორიკოსები ასევე იუწყებიან, რომ მათ დააარსეს ცნობილი სახელმწიფო აქსუმი, აბისინიაში. პრინცი ჰუსამ ბინ საუდი პროვინციის გუბერნატორია 2017 წლის 21 აპრილიდან.
ისტორიული ღირშესანიშნაობები
ალ ბაჰა ასევე ცნობილია თავისი ტრადიციული კოშკებით, რომელთაგან თითოეულს ქაშბას უწოდებენ. სოფელი დეე აინი მდებარეობს ალ-ბაჰას სამხრეთ-დასავლეთით. სოფელი ცნობილია როგორც "მარმარილოს სოფელი", რადგან ის აშენებულია პატარა მარმარილოს მთაზე. აქ არის პალმის ხეები. სოფლის მცხოვრებლები ამბობენ, რომ მარმარილოს სოფელი მზის ჩასვლისას ანათებს. მას ასევე აქვს ციცაბო გზა. აინი განთქმული იყო თავისი ხილითა და ბანანის პლანტაციებით.
სოუქი
სოუქი-ტრადიციული ბაზარი ალ-ბაჰაში შესწავლილი იქნა იმის დასანახად, თუ როგორ მუშაობს ბაზარი წესრიგისა და სოციალური წეს-ჩვეულებების შესანარჩუნებლად. "ყოველკვირეული ბაზრები ალ-ბაჰაში, რომელიც მდებარეობს საუდის არაბეთის სამხრეთ-დასავლეთ ნაწილში, ასრულებდა არა მხოლოდ ეკონომიკურ ფუნქციებს, არამედ სოციალურ ფუნქციებსაც. ეს ბაზრები განაგრძობდნენ ამ ფუნქციების შესრულებას დაახლოებით 1975 წლამდე. შემდეგ თანამედროვე ბაზრებმა დაიწყეს მუშაობა. სხვა სოციალურმა ინსტიტუტებმა, როგორიცაა სკოლები, ფოსტა და მასმედია, დაიწყეს ამ ყოველკვირეული ბაზრების სოციალური ფუნქციების შესრულება. ბაზრების სოციალური ფუნქციები ალ-ბაჰაში: ტომების გაერთიანება, ბაზრის გამოყენება, როგორც დასჯის, გართობის, ფოსტისა და რელიგიური განათლების ინსტრუმენტი“.
საავადმყოფოები და სამედიცინო მომსახურება
მეფე ფადის საავადმყოფო არის სასწავლო ჰოსპიტალი ჯანდაცვის ძირითად მეცნიერებებში. მას აქვს 4 ძირითადი განყოფილება, ესენია: პედიატრია, ზოგადი ქირურგია, შინაგანი მედიცინა და მეანობა და გინეკოლოგია. პროგრამები მთლიანად აკრედიტებულია საავადმყოფოში.
სამედიცინო ბიბლიოთეკა დაარსდა 1982 წელს. მეფე ფადის საავადმყოფოში არის პროვინციის ერთ-ერთი უდიდესი ბიბლიოთეკა. ის მოიცავს ყველა სამედიცინო დარგში უახლესი სამედიცინო სახელმძღვანელოების 1250 ასლს. აქ ინახება უამრავი სრული ფერადი სამედიცინო ატლასი, ლექსიკონები და სხვა მასალები ინგლისური ენის შესასწავლად არაბული წიგნებისა და ადმინისტრაციული პერსონალისთვის საინტერესო პუბლიკაციების განყოფილებით. ციფრული ბიბლიოთეკა მოიცავს 800 ციფრულ წიგნს აუდიო-ვიზუალური მასალით.
სქოლიო
კატეგორია:ალ-ბაჰა კატეგორია:საუდის არაბეთის ქალაქები კატეგორია:საუდის არაბეთი
არქანჯელო ლამბერტი
არქანჯელო ლამბერტი (Arcangelo Lamberti) — იტალიელი მისიონერი, თეატინელთა ორდენის ბერი, ქ. ნეაპოლის მკვიდრი. 1630-1649 წლებში რომის კათოლიკური სარწმუნოების პროპაგანდის კონგრეგაციის დავალებით ცხოვრობდა და მოღვაწეობდა საქართველოში, ოდიშის სამთავროში. სამშობლოში დაბრუნების შემდეგ, 1655, გამოაქვეყნა წიგნი, რომელშიც მოცემულია XVII საუკუნის შუა წლების ოდიშის სამთავროსა და საერთოდ საქართველოს პოლიტიკური და სოციალურ-ეკონომიკური ვითარების, ყოფისა და კულტურის, ადგილობრივი წეს-ჩვეულებებისა და ქვეყნის ბუნებრივი სიმდიდრეების ვრცელი მიმოხილვა. არქანჯელო ლამბერტის ნაშრომი ამ სახის პირველი თხზულებაა საქართველოს შესახებ. იგი XVII საუკუნის საქართველოს ისტორიის პირველხარისხოვანი წყაროა და მკვლევართა დიდი ყურადღებით სარგებლობს. არქანჯელო ლამბერტს ეკუთვნის აგრეთვე ნაშრომი „წმინდა კოლხიდა“, რომელშიც ავტორი ეხება ოდიშის სამთავროს სარწმუნოებრივ მდგომარეობას. ეს წიგნი ქართულად არ თარგმნილა. ზოგიერთი ცნობით, არქანჯელო ლამბერტი თავისი დროისთვის საკმაოდ დახელოვნებული ექიმი და მხატვარიც ყოფილა.
რესურსები ინტერნეტში
კატეგორია:სამეგრელოს (ოდიშის) სამთავრო კატეგორია:საქართველოს ისტორია კატეგორია:იტალიელი ქრისტიანი მისიონერები კატეგორია:თეატინელები კატეგორია:იტალიელი ქართველოლოგები კატეგორია:ევროპელი მოგზაურები საქართველოში
მი-სონი
მი-სონი — ტაძრების კომპლექსი, რომელიც ეკუთვნის ყოფილ ჩამპას სახელმწიფოს. ამჟამად მდებარეობს ვიეტნამის ცენტრალურ ნაწილში. ტაძრები ამ დროისთვის ნახევრად დანგრეულია. თავის დროზე, ისინი ღმერთ შივას სადიდებლად ააგეს. 1999 წელს, ის იუნესკომ მსოფლიო მემკვიდრეობის სიაში შეიყვანა.
მი-სონი იუნესკოს სხვა ძეგლის, ქალაქ ჰოი-ანიდან 50 კმ-ით სამხრეთ აღმოსავლეთით მდებარეობს.
ჩვ.წ. IV-XII საუკუნეებში, მი-სონი ჩამპას იმპერიის დედაქალაქი იყო. ჩამპას კულტურა ინდური კულტურის დიდ გავლენას განიცდიდა.
2002 წელს, კომპლექსის ტერიტორიაზე გათხრები დაიწყო, რომელიც იუნესკომ 70,000 $-ით დააფინანსა.
ასა აკირა
ასა აკირა (დაბადების სახელი: ასა ტაგიკამი; Asa Akira; დ. 3 იანვარი, 1986, მანჰეტენი, აშშ) — ამერიკელი პორნომსახიობი. 2013 წელს ის გახდა მესამე ქალი აზიელი პორნომსახიობი, რომელმაც „AVN“-ის ჯილდო მოიგო. მან მონაწილეობა მიიღო „Pornhub“-ის პირველ ორ დაჯილდოების ცერემონიაზე. კარიერა 19 წლის ასაკში დაიწყო, ცეკვავდა სტრიპტიზს ნიუ-იორკის ერთ-ერთ კლუბში. მისი ნამდვილი სახელი „ასა“ იაპონურად „დილას“ ნიშნავს. 2011 წელს ჟურნალმა „Complex“-მა შეიყვანა „ამ დროის ყველაზე ცხელ 100 პორნო მსახიობში“. 2012-2017 წლებში დაქორწინებული იყო ტონი რიბასზე. ჰყავს 1 შვილი. კარიერაში ნომინირებული იქნა 153 ჯილდოზე, რომელთაგანც 33 მოიგო.
რესურსები ინტერნეტში
კატეგორია:დაბადებული 1986 კატეგორია:დაბადებული 3 იანვარი კატეგორია:ამერიკელი ქალი პორნომსახიობი
კათოლიკური ლიგა (გერმანია)
კათოლიკური ლიგა — გერმანელი კათოლიკე სასულიერო და საერო ფეოდალების გაერთიანება. შეიქმნა 10 ივლისს პროტესტანტულ უნიასთან საბრძოლველად. მისი ინიციატორი და მეთაური იყო მაქსიმილიან I ბავარიელი. კათოლიკური ლიგა იქცა კათოლიკური რეაქციის ერთ-ერთ მთავარ ძალად არა მარტო გერმანიაში, არამედ მთელ დასავლეთ ევროპაში. კათოლიკურმა ლიგამ შექმნა დიდი არმია იოჰან ტილის მეთაურობით. ოცდაათწლიანი ომის (1618-1648 წწ.) დაწყებისთანავე კათოლიკურმა ლიგამ კავშირი შეკრა ფერდინანდ II არაგონელთან. ლიგის ჯარებმა მთელი რიგი გამარჯვებები მოიპოვეს. საიმპერიო არმიის შექმნის შემდეგ კათოლიკური ლიგის გავლენა შემცირდა. შვედეთის მეფე გუსტავ II ადოლფის არმიასთან ბრძოლებში (1631-1632 წწ.) დამარცხებათა შემდეგ კათოლიკური ლიგა პრაღის ზავის (1635 წ.) თანახმად დაშალეს.
ლიტერატურა
კატეგორია:გერმანიის ისტორია კატეგორია:ოცდაათწლიანი ომი კატეგორია:კათოლიციზმი კატეგორია:კონტრრეფორმაცია
მულტილატერალიზმი
მულტილატერალიზმი — ტერმინი საერთაშორისო ურთიერთობებში, რომელიც მრავალი ქვეყნის ერთ საერთო საკითხზე თანამშრომლობას გულისხმობს.
უმრავლესობა საერთაშორისო ორგანიზაციებისა, როგორიცაა გაერო და მსოფლიო სავაჭრო ორგანიზაცია, მულტილატერალურია. მულტილატერალიზმის მთავარი პროპონენტები ტრადიციულად შუალედური ძალები-სახელმწიფოები იყვნენ, როგორიცაა კანადა, ავსტრალია და სკანდინავიის ქვეყნები. უფრო დიდი და ძლიერი ქვეყნები, როგორც წესი, უნილატერალურად მოქმედებენ, მაშინ როდესაც მცირე ქვეყნებს არასაკმარისი ძალა აქვთ საერთაშორისო საკითხებში მონაწილეობის მისაღებად, გარდა გაეროსა (სადაც მცირე ქვეყნები ბლოკებში ერთიანდებიან სხვა ერებთან ერთი საერთო ხმის მისაღებად).
პოლიტიკურ ფილოსოფიაში მულტილატერალიზმის საპირისპირო ცნებაა უნილატერალიზმი.
რესურსები ინტერნეტში
კატეგორია:საერთაშორისო ურთიერთობები
ლამბლია
მინი|ლამბლია ლამბლია ჟიარდია (Lambia (Giardia))  — უმარტივესი პარაზიტული ცხოველი შოლტოსანთა კლასისა. მისი სხეულის სიგრძე 10-20 მკმ აღწევს. ზურგის მხარე ამობურცულია, მუცლისა — ჩაზნექილი და ქმნის მისაწოვარს. აქვს 2 ოვალური ბირთვი, 4 წყვილი შოლტი. პარაზიტობს ადამიანის (უმთავრესად ბავშვების) ნაწლავებში, განსაკუთრებით თორმეტგოჯაში. იშვიათად ნაღვლის ბუშტსა და სადინარში. იწვევს ლამბლიოზს. Lambia-ს გვარის სხვა სახეობები ძუძუმწოვრის (თაგვი, ბოცვერი) და ამფიბიების (1 სახეობა) ნაწლავებში.
ლიტერატურა
კატეგორია:პარაზიტები კატეგორია:უმარტივესები
The Grand Vizier's Garden Party
The Grand Vizier's Garden Party — სამნაწილიანი ინსტრუმენტული კომპოზიცია ინგლისური პროგრესული როკ-ჯგუფ პინკ ფლოიდის ალბომის Ummagumma (1969) მეორე დისკიდან.
კომპოზიციის სამივე ნაწილის ავტორი და შემსრულებელია ნიკ მეისონი. პირველი ნაწილი, Entrance შეიცავს ფლეიტის მელოდიას. მეორე, Entertainment პერკუსიულ ექსპერიმენტებზეა აგებული. მესამე, Exit ასრულებს პიესას. პირველი და მესამე ნაწილში ფლეიტაზე უკრავს ლინდი მეისონი, რომელიც იმ პერიოდში ნიკის მეუღლე იყო.
„Entertainment“ სრულდებოდა ჯგუფის 1969 წლის ტურნეს The Man and The Journey მსვლელობისას, სახელწოდების „Doing It!“.
სქოლიო
The Grand Vizier's Garden Party
ხუნწარია
საკუთარი სახელი ხუნწარია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ტენესი (მდინარე)
ტენესი (Tennessee) — მდინარე აშშ-ის აღმოსავლეთ ნაწილში, მდინარე ოჰაიოს (მისისიპის აუზი) ყველაზე გრძელი და წყალუხვი მარცხენა შენაკადი. წარმოიქმნება ქალაქ ნოქსვილთან მდინარეების ჰოლსტონისა და ფრენჩ-ბროდის შეერთების შედეგად. ისინი სათავეს იღებენ აპალაჩების დასავლეთ კალთებზე. სიგრძე შემდგენელი მდინარეების შეერთების ადგილიდან — 1050 კმ, მდ. ჰოლსტონის სათავიდან — 1470 კმ. აუზის ფართობი 104 ათ. კმ². წყალდიდობა იცის ზამთრის ბოლოს და გაზაფხულზე, წყალმცირობა — ზაფხულში. წყლის საშუალო ხარჯი შესართავთან 1800 მ³/წმ შეადგენს. ჩამონადენი თითქმის მთლიანადაა დარეგულირებული მრავალმხრივი დანიშნულების წყალსაცავთა სისტემით, მათგან 10 საკუთრივ ტენესიზე მდებარეობს (მ.შ. ყველაზე დიდი — კენტუკი, ფართობი 1100 კმ²), ხოლო 22 — შენაკადებზე. შემოვლითი არხებისა (ქალაქ ჩატანუგასა და ფლორენსთან არსებულ ჭორომებთან) და რაბების წყალობით, სანაოსნოა შემდგენელი მდინარეების შეერთების ადგილიდან მთელ სიგრძეზე. ტენესიზე მდებარეობს ქალაქები: ნოქსვილი, ჩატანუგა, ფლორენსი.
სუდანის პორტების სია
სტატიაში მოცემულია სუდანის პორტებისა და ნავსადგურების სია.
სქოლიო
* სუდანი
თეატრი
მინი|250პქ|თეატრი მინი|250პქ|[[სომოვი, კონსტანტინ|კონსტანტინ სომოვის ილუსტრაცია ალექსანდრე ბლოკის „თეატრი“-სთვის (1909).]] ტერმინი თეატრი (ბერძნ. θέατρον (theatron) – სანახაობების ადგილი) ორი მნიშვნელობით გამოიყენება:
თეატრის ფესვები უძველეს სასოფლო–სამეურნეო და სამონადირეო თამაშებში და მასობრივ სახალხო რიტუალებშია. ძველ საბერძნეთში არსებობდა თეატრის სხვადასხვა სახეობები თავისი ტრადიციებით, სცენური ტექნიკით. მდიდარი და მრავალფეროვანი სანახაობრივი ფორმები შექმნეს აღმოსავლეთის ხალხებმა ინდოეთში, ჩინეთში, იაპონიაში, ინდონეზიაში და სხვაგან. შუა საუკუნეების ევროპაში თეატრალური შემოქმედების მატარებლები იყვნენ მოხეტიალე მსახიობები: ჰისტრიონები, ჟონგლიორები და სხვები.
აღორძინების ხანის პირველი ევროპული პროფესიული თეატრი იყო იტალიური ნიღბების ხალხური კომედია (კომედია დელ არტე, XVI-XVII სს.). ამ დროიდან თეატრი ხდება ლიტერატურული, ამასთან ერთად ნაკლებად მობილური, რომელიც ბინას იდებს საქალაქო კულტურის ცენტრებში.
თეატრის ძველი ქართული სახელწოდებაა სახილველი.
თეატრის სახეობები
მუსიკალური თეატრის სახეობებია – ოპერა, ოპერეტა, მიუზიკლი. უსიტყვო თეატრია პანტომიმა. თეატრში ძირითადად ადამიანები თამაშობენ, მაგრამ ამასთან ერთად არსებობს თეატრები თოჯინების ან ჩრდილების მონაწილეობით. ბალეტი - დრამა – ვარიეტე – კაბუკი - კომედია - მიუზიკლი – ოპერა - ოპერეტა - პანტომიმა - სკეჩი – ტრაგედია
ცნობილი თეატრალური დრამატურგები და რეჟისორები
გოლდონი, კარლო – დადიანი, შალვა – ერისთავი, გიორგი – იბსენი, ჰენრიკ – კორნელი, პიერ – მარჯანიშვილი, კოტე – მოლიერი – სტურუა, რობერტ – შექსპირი, უილიამ – ჩაპეკი, კარელ – ჩეხოვი, ანტონ –ჩხეიძე, თემურ – ჰოლბერგი, ლუდვიგ
ცნობილი თეატრალური სცენები
მარჯვნივ|300პქ|მინი|მარჯანიშვილის თეატრი საქართველოში:
უცხოეთში:
რესურსები ინტერნეტში
კატეგორია:ხელოვნება ტიპის მიხედვით
ობის სოკოები
ობის სოკოები — სოკოები, რომლებიც წარმოქმნიან სხვადასხვა ფერის (თეთრი, შავი, მწვანე და სხვა) ნაფიფქს (ობს) საკვებ პროდუქტებზე, ხილზე, მცენარეულ ნარჩენებზე, ტყავსა და სხვა საგნებზე. მიეკუთვნებიან სხვადასხვა სისტემატიკურ ჯგუფს: ზიგომიცეტებს, ასკომიცეტებს და უსრულ სოკოებს.
ცნობილია პურის ობი (Mucor mucedo), აგრეთვე Rhizopus-ის გვარის წარმომადგენელთაგან გამოწვეული ობი სხვადასხვა პროდუქტებზე (პური, მურაბა, ხილი) და სხვა. ზოგი ობის სოკოები სახლდება მცენარეულ და ცხოველურ პროდუქტებზე და აფუჭებს მათ, ზოგიერთი იწვევს ადამიანისა და ცხოველთა მიკოზებს, მცენარეების დაავადებებს, მათი ტოქსინები წამლავს ცხოველებსა და ადამიანს. ზოგს კი მაღალი ფერმენტული აქტივობის გამო წარმოებაში იყენებენ, მაგ., Aspergillus niger-ს — ლიმონის მჟავას, პენიცილიუმის ზოგ სახეობას — პენიცილინისა და სხვა ანტიბიოტიკების მისაღებად, Penicillium roquefortii-ს და Penicillium camembertii-ს — ყველის (როკფორი და კამამბერი) დასამზადებლად და სხვა.
ლიტერატურა
კატეგორია:სოკოები
Formica lasiodes
Formica lasiodes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ლამი (მრავალმნიშვნელოვანი)
ლამი შეიძლება აღნიშნავდეს:
კაპიტულარები
კაპიტულარები – კაროლინგების დინასტიის ფრანკთა მეფეების კანონები და განკარგულებანი, რომლებიც დაყოფილი იყო პატარ-პატარა თავებად (ლათ. Capitula, აქედან – სახელწოდება). უძველესი კაპიტულარები განეკუთვნება 827 წელს. კაპიტულარები აწესრიგებდა სამხედრო ბეგარას, დაპყრობილი მიწა-წყლის მართვა-გამგეობას, სამონეტო საქმეს და სხვ., აკანონებდა გლეხთა ფეოდალურ დამოკიდებულებას. მნიშვნელოვანი ისტორიული წყაროა „კაპიტულარი მამულების შესახებ“ (დაახლ. 800 წ.) – კარლოს დიდის ინსტრუქცია სამეფო ადგილ-მამულის სამეურნეო ორგანიზაციის შესახებ.
ლიტერატურა
კატეგორია:ფრანკები
მაკინტოში (მდინარე)
მაკინტოში (Mackintosh River) — მდინარე ავსტრალიაში. მდებარეობს ტასმანიის შტატში ამავე სახელწოდების კუნძულზე. მისი სიგრძე შეადგენს 20 კილომეტრს.
Formica lasioides
Formica lasioides — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
წითელსოფელი (დუშეთის მუნიციპალიტეტი)
წითელსოფელი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში, ჭოპორტის თემში. მდებარეობს მდინარე არაგვის მარჯვენა მხარეს. ზღვის დონიდან 600 მ. დუშეთიდან 10 კმ.
დემოგრაფია
2014 წლის აღწერის მონაცემებით სოფელში ცხოვრობს 328 ადამიანი.
სქოლიო
კატეგორია:დუშეთის მუნიციპალიტეტის სოფლები
ჰოსნი მუბარაქი
მოჰამედ ჰოსნი მუბარაქი, (محمد حسني مبارك) უფრო გავრცელებული სახელი ჰოსნი მუბარაქი (حسني مبارك; დ. 4 მაისი, 1928, კაფრ-ელ-მუსაილაჰა, ეგვიპტე — გ. 25 თებერვალი, 2020, კაირო) — ეგვიპტის არაბთა რესპუბლიკის სამხედრო, პოლიტიკური და სახელმწიფო მოღვაწე. ქვეყნის მეოთხე პრეზიდენტი 1981–2011 წლებში. თანამდებობა დაიკავა პრეზიდენტ ანვარ ალ-სადათის მკვლელობის შემდეგ. იგი ეგვიპტის ყველაზე ხანგრძლივად მმართველია მუჰამედ ალი ფაშას შემდეგ.
გარდაიცვალა 2020 წლის 25 თებერვალს.
სქოლიო
კატეგორია:ეგვიპტის პრეზიდენტები კატეგორია:ეგვიპტის პრემიერ-მინისტრები კატეგორია:დაბადებული 1928 კატეგორია:დაბადებული 4 მაისი კატეგორია:გარდაცვლილი 25 თებერვალი კატეგორია:გარდაცვლილი 2020 კატეგორია:ფრუნზეს სამხედრო აკადემიის კურსდამთავრებულები
იოსებ I (კათოლიკოსი)
წმინდა იოსებ I კათოლიკოს-პატრიარქი (გ. 1770) — საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 17 ოქტომბერი (30 ოქტომბერი).
წმინდა იოსებ კათოლიკოს-პატრიარქი (ჯანდიერიშვილი) მოღვაწეობდა დოდოს მონასტერში. „მრავალთა მისთა სათნოებათათვის“ იგი მღვდელმთავრად იქნა დადგენილი რუსთავის კათედრაზე. წმინდა იოსებს სასწაულთქმედების ნიჭი ჰქონია მიმადლებული ღვთისგან: ერთხელ მისი დიაკონი მუცლის სიმსივნით დაავადდა. ავადმყოფობა ისე გართულდა, რომ სიკვდილი გარდაუვალი იყო. როდესაც მღვდელმთავარი სნეულთან შევიდა, ავადმყოფი ვეღარც სუნთქავდა და აღარც ლაპარაკი შეეძლო. წმინდა იოსებმა „იხილა სენი და შეელმა გულსა მის ლმობიერსა“, დაუტევა სნეული და სამლოცველოში განმარტოვდა ლოცვად. მხურვალე ლოცვის შემდეგ ის ავადმყოფთან დაბრუნდა და, რადგან კაცთაგან განდიდებას ერიდებოდა, ჩვეულებრივად თქვა, რომ ასეთი სნეულების დროს წამლად თხილის ჯოხის ნახშირის მიღება იყო საჭირო. ცეცხლში შეაგდო თავისი თხილის ჯოხიდან გამოთლილი კვერთხი, წყალში გალესა, ჯვარი გადასახა და სნეულს დაალევინა. სიმსივნე იმ წუთსვე დაუცხრა, მესამე დღეს კი ავადმყოფი საბოლოოდ გამოჯანმრთელდა. ასეთი სიმდაბლითა და სასწაულთქმედებით გამორჩეული მღვდელმთავარი 1755 წელს კათოლიკოსად იქნა არჩეული ანტონ I-ის მაგივრად. წმინდა იოსები, კათოლიკოსობის ტვირთისა და პატივის მიუხედავად, მაინც უდიდეს ასკეტ ბერად რჩებოდა: „მამამთავრობასა შინა რაოდენ დაუგებდნენ ცხედარსა, ნიშანსა დასდებინ იდუმალ და იხილონ ხვალისად, რომელ ყოვლადვე არა დაწოლილ იყვის ცხედარსა, არამედ ღამე ყოველ ილოცვის მარტოებით ლმობიერად“. მან, როგორც იოანე ბატონიშვილი წერს, „კეთილად დამწყსო ეკლესია თვისი და მერმე დაუტევა საყდარი თვისი“.
1764 წელს წმინდა იოსებ კათოლიკოსმა, წმინდა გრიგოლი ღვთისმეტყველის მსგავსად, ეკლესიის მშვიდობისათვის, სიმდაბლით დაუტევა კათოლიკოსის ტახტი, ახმეტაში წავიდა და „ცხოვრობდა ჭეშმარიტისა მონაზონებითა“. წმინდანი საკუთარი ხელით ამუშავებდა ვენახს და მოსავლის უმეტეს ნაწილს ღარიბებს ურიგებდა. იმ მხარეში ძალიან ხშირია გვალვები და სეტყვა, რომელიც ხშირად თითქმის მთელ მოსავალს ანადგურებდა. წმინდა იოსების იქ მოღვაწეობის დროს „არცა მოლების წვიმა ვენახთა და არცა მისრულ არს სეტყვა მავნებელი“. იგი ლოცვით კურნავდა ავადმყოფებს და ბრმებს თვალთა სინათლეს ანიჭებდა, რის გამოც იქაურებს ძალიან უყვარდათ.
წმინდა გაბრიელ მცირე (ხს. 17 მარტს) სიხარულით წერს, რომ მან „ერთგზის იხილა“ და „ორგზის ამბორს უყო ხელსა მას წმიდასა“.
1770 წელს „ესრეთ სიწმიდით მოხუცებულმან სული თვისი შეჰვედრა ღმერთსა“.
ლიტერატურა
კატეგორია:ქართველი წმინდანები კატეგორია:XVIII საუკუნის ქრისტიანი წმინდანები
ასპინძის მუნიციპალიტეტის დროშა
მინი|მარჯვნივ|200 პქ|ასპინძის მუნიციპალიტეტის დროშა ასპინძის მუნიციპალიტეტის დროშა — ასპინძის მუნიციპალიტეტის სიმბოლო გერბთან ერთად. მიღებულია ასპინძის მუნიციპალიტეტის საკრებულოს მიერ.
აღწერილობა
დროშის ყვითელ ველზე ცენტრში მოთავსებულ მართკუთხედის მეწამულ ველზე გამოსახულია სამეფო ოქროს გვირგვინი. მეწამულ მართკუთხედს გარშემო შემოყვება 8 მეწამული ჯვარი.
დროშის პროპორციაა 2:3.
რესურსები ინტერნეტში
კატეგორია:საქართველოს მუნიციპალური დროშები კატეგორია:ასპინძის მუნიციპალიტეტი
ობჩა
სქოლიო
კატეგორია:ბაღდათის მუნიციპალიტეტის ისტორიული სოფლები
მერილი (უისკონსინი)
მერილი (Merrill) — ქალაქი აშშ-ში, უისკონსინის შტატში. შედის ლინკოლნის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 9 661 ადამიანს შეადგენდა, სიმჭიდროვე 515,2 კაცი/კმ². ფართობი 20,23 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 20,23 კმ²-ს შეადგენდა. აქედან ხმელეთს 18,75 კმ², წყალს კი 1,48 კმ² უჭირავს.
სქოლიო
კატეგორია:ლინკოლნის ოლქის ქალაქები
ქართველური მემკვიდრეობა
ქართველური მემკვიდრეობა — საერთაშორისო სამეცნიერო ქართველოლოგიური ჟურნალი. გამოდის 1995 წლიდან. წარმოადგენს აკაკი წერეთლის სახელმწიფო უნივერსიტეტის ქართველური დიალექტოლოგიის სამეცნიერო-კვლევითი ინსტიტუტის პერიოდულ სამეცნიერო ოგრანოს. მასში ქვეყნდება ამავე ინსტიტუტის მიერ ორგანიზებული საერთაშორისო სიმპოზიუმზე („ქუთაისური საუბრები“) წაკითხული მოსხენებები და ქართველოლოგიური (ენათმეცნიერული, ლიტერატურათმცოდნეობითი, ფოლკლორული, ისტორიული, კულტუროლოგიური, ეთნოლოგიური...) გამოკვლევები. დღემდე გამოსულია 20 ტომი.
კატეგორია:საქართველოს ჟურნალები კატეგორია:ქართულენოვანი ჟურნალები კატეგორია:სამეცნიერო ჟურნალები კატეგორია:ქართველოლოგია
საჭადრაკო ოლიმპიადა 1960
right|thumb|250px|ოლიმპიადის ერთ-ერთი ცენტრალუტი პარტია: რობერტ ფიშერი - მიხეილ ტალი
16 ოქტომბერი - 9 დეკემბერი 1960 ლაიფციგი, გერმანია
ლაიფციგის ოლიმპიადაზე მონაწილეთა სარეკორდო რაოდენობა შეიკრიბა. აღმოსავლეთ გერმანიის ამ ქალაქში 40 ქვეყნის ნაკრები გუნდი ჩამოვიდა. საბჭოთა ნაკრებს მსოფლიოს ახალი ჩემპიონი, მიხეილ ტალი თავკაცობდა. მეოთხე დაფაზე დებიუტი ჰქონდა ვიქტორ კორჩნოის. ამერიკელთა გუნდის პირველ დაფაზე რობერტ ფიშერი თამაშობდა, სამაგიეროდ არ იყო სამუელ რეშევსკი. ჩეხოსლოვაკიის გუნდში დებიუტი ჰქონდა ვლასტიმილ ჰორტს. ოლიმპიადაზე იყო ერთი ქალბატონიც. მონაკოს გუნდში თამაშობდა ანა-მარია რენუა-შევრიე. ტურნირს მიეძღვნა დიდი გამოფენა სახელით ,,ჭადრაკი საუკუნეების გავლით’’, რომელშიც მსოფლიოს 140-ზე მეტი ბიბლიოთეკა და მუზეუმი მონაწილეობდა სხვადასხვა ქვეყნებიდან. თავად შეჯიბრება ჩატარდა ,,რინგმესჰაუზის’’ ვეებერთელა დარბაზში, სადაც ჩვეულებრივად ტარდებოდა ხოლმე ლაიფციგის ცნობილი ბაზრობები.
პირველ ეტაპზე დიდი ბრძოლები არ გამართულა. ფავორიტებმა უპრობლემოდ მოიპოვეს მთავარი ფინალის საგზურები. ფინალი საბჭოელებმა ბულგარელთა განადგურებით დაიწყეს (4-0). უკვე მეორე ტურში კი ძველ მეტოქეებს, იუგოსლავიელებს შეხვდნენ. პერტოსიანმა მეოთხე დაფაზე გამატჯვება მოუტანა გუნდს. მეხუთე ტურში დიდ ინტერესს იწვევდა სსრ კავშირის და აშშ-ს ნაკრები გუნდების მატჩი, ამ დროისათვის ამერიკელები მხოლოდ ნახევარი ქულით ჩამორჩებოდნენ ლიდერს და გამარჯვების შემთხვევაში თავად ჩუდგებოდნენ სატურნირო ცხრილს სათვეში. მატჩის ბედი აქაც მეოთხე დაფაზე გადაწყდა. სმისლოვმა გაიმარჯვა და საბჭოთა გუნდმაც მატჩი მოიგო. ამის შემდეგ საბჭოელები სულ უფრო და უფრო ზრდიდნენ თავის უპირატესობას და უკვე ბოლოსწინა ტურში გაინაღდეს ჩემპიონობა. ბოლო ტურში ამერიკელებმა 3,5-0,5 მოუგეს გდრ-ს გუნდს და მეორე ადგილი გაინაღდეს. მესამე იყო იუგოსლავიის გუნდი. ბოლო ტურში საბჭოთა ნაკრები ინგლისელებს ხვდებოდა. მატჩს პრაქტიკული მნიშვნელობა აღარ ჰქონდა მაგრამ იყო ერთი გარემოება, რომელიც გარკვეულ ინტრიგას მატებდა მატჩს. თუ საბჭოელები მატჩს მოიგებდნენ ისე რომ არცერთ პარტიას არ წააგებდნენ, მაშინ ისინი ყველა მატჩის მოგებით და პარტია წაუგებელი დაამთავრებდნენ ტურნირს. კერესმა, კორჩნოიმ და პეტროსიანმა მოიგეს, მაგრამ მარცხი მოუვიდა ტალს, რომელმაც დამარცხება განიცადა პერსონთან. ასე რომ რეკორდი არ შედგა, თუმცა საბჭოელების გამარჯვებისათვის ამას რაღა თქმა უნდა ჩრდილი არ მიუყენებია.
ტექნიკური შედეგები
მონაწილეობდა 40 ქვეყნის ნაკრები გუნდი. ტურნირი ჩატარდა ორ ეტაპად. პირველ ეტაპზე გუნდები ოთხ ქვეჯგუფში არკვევდნენ ფინალისტთა ვინაობას. ქვეჯგუფებში პირველ-მესამე ადგილებზე გასული გუნდები თამაშობდნენ მთავარ ფინალში (I-IX ადგილები). დანარჩენები B და C ფინალურ ტურნირებში იბრძოდნენ XIII-XIV და XXVI-XL ადგილებისათვის. ორივე ეტაპზე ტურნირი ჩატარდა წრიული სისტემით, მხოლოდ მესამე ფინალური ტურნირი, რათა არ დარღვეულიყო შეჯიბრების საერთო ვადები, ჩატარდა შვეიცარიული სისტემით.
პირველი ეტაპი
25. undefined - 28,5 26. undefined - 27,5 27.🇲🇳 - 27,5  28.🇦🇱 - 26,5  29.🇪🇨 ecuador - 26  30. - 25 31.🇫🇷 - 25  32.🇮🇹 - 24  33.🇧🇪 - 23,5  34.🇹🇳 tunisia - 21,5  35.🇬🇷 - 20,5  36.🇧🇴 - 19,5  37.🇲🇨 monaco - 17,5  38.🇮🇪 - 17  39.🇲🇹 - 14  40.🇱🇧 lebanon - 8,5
13.🇸🇪 - 27,5 14.🇮🇱 - 26,5  15.🇦🇹 - 24,5  16. - 23,5  17.🇫🇮 - 23,5  18.🇨🇺 - 23  19.🇳🇴 - 23  20.🇪🇸 - 22,5  21.🇵🇱 - 22   22.🇨🇱- 19,5  23.🇮🇸 - 16,5  24.🇮🇳- 12
I-XII ადგილები
ჩემპიონის და პრიზიორების შემადგენლობა და შედეგები
მიხეილ ტალი 11 (+8=6-1), მიხეილ ბოტვინიკი 10,5 (+8=5-0), პაულ კერესი 10,5 (+8=5-0), ვიქტორ კორჩნოი 10,5 (+8=5-0), ვასილი სმისლოვი 11,5 (+10+3-0), ტიგრან პეტროსიანი 12 (+11=2-0)
რობერტ ჯეიმზ ფიშერი 13 (+10=6-2), უილიამ ჯეიმზ ლომბარდი 11,5 (+8=7-2), რობერტ ბირნი 12 (+9=6-0), არტურ ბერნარდ ბისჰაიერი 11,5 (+9=5-2), ნიკოლას როსოლიმო 3,5 (+2=3-1), რაიმონდ ვაინშტეინი 6,5(+6=1-1)
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|პირველი სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
ბმულები
14
ანგოლა 1992 წლის ზაფხულის ოლიმპიურ თამაშებზე
ანგოლამ ზაფხულის ოლიმპიურ თამაშებზე მესამედ 1992 წელს, ესპანეთის ქალაქ ბარსელონაში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.
რესურსები ინტერნეტში
კატეგორია:ქვეყნები 1992 წლის ზაფხულის ოლიმპიურ თამაშებზე კატეგორია:ანგოლა ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
დუმანხუგი
დუმანხუგი (ოფიციალურად დუმანხუგის მუნიციპალიტეტი; Munisipalidad sa Dumanjug; Bayan ng Dumanjug) ― მესამე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 57 823 ადამიანს შეადგენს. მოიცავს 37 ბარანგაის.
სქოლიო
კატეგორია:სებუს პროვინციის მუნიციპალიტეტები
მერიდის შტატი
მინი|მარჯვნივ|300 პქ|ქალაქ მერიდის გარეუბანი მერიდა (Mérida) – შტატი დასავლეთ ვენესუელაში, ანდებში.
ფართობი 11 300 ათ. კმ². მოსახლეობა 843 800 ათასი კაცი.
ადმინისტრაციული ცენტრი — მერიდა, მდებარეობს ზღვის დონიდან 1630 მეტრ სიმაღლეზე.